**DARBA UZDEVUMS**

1. Lai nodrošinātu projekta iesnieguma, t.sk. ieguvumu un izmaksu analīzes un tehniski ekonomiskā pamatojuma izstrādi finansējuma piesaistei no Eiropas Savienības Kohēzijas fonda (turpmāk – KF) objektam „Dūmgāzu kondensatora uzstādīšana biokurināmā katliem Talsu ielā 69, Ventspilī” (turpmāk – Objekts), tiek veikta cenu aptauja **„Projekta iesnieguma, t.sk. ieguvumu un izmaksu analīzes un tehniski ekonomiskā pamatojuma izstrāde KF finansējuma piesaistei projektam „Dūmgāzu kondensatora uzstādīšana biokurināmā katliem Talsu ielā 69, Ventspilī””**.
2. Projekta iesnieguma izstrādes ietvaros nepieciešams aizpildīt projektu iesnieguma veidlapas un sagatavot ieguvumu un izmaksu analīzi atbilstoši programmas „Izaugsme un nodarbinātība” 4.3. prioritārā virziena „Veicināt no atjaunojamiem energoresursiem iegūtas enerģijas ražošanu un sadali” 4.3.1. specifiskā atbalsta mērķim „Veicināt energoefektivitāti un vietējo AER izmantošanu centralizētajā siltumapgādē” un to reglamentējošo dokumentu prasībām.
3. Finanšu aprēķinus projekta iesniegumā jāveic, pamatojoties uz šādiem pieņēmumiem:
	1. projekta īstenošanas pēdējā gada beigās projekta ietvaros izveidoto objektu nodod ekspluatācijā;
	2. projekta ietvaros izdevumus un ienākumus norāda pēc noslēguma maksājuma veikšanas;
	3. finanšu aprēķinos piemēro reālo finansiālo diskonta likmi;
	4. norādītā informācija atbilst plānotajam siltumenerģijas tarifam atbilstoši normatīvajiem aktiem enerģētikas jomā.
4. Projekta iesniegumā jāparāda projekta tehnisko risinājumu pārākums pār citām siltumapgādes risinājumu alternatīvām.
5. Projekta ietvaros katlumājā Talsu ielā 69, Ventspilī paredzēts uzstādīt jaunu dūmgāzu kondensatoru diviem ar biomasu kurināmiem 2014. gadā ekspluatācijā nodotiem VAPOUR BFB 10MW ūdenssildāmiem katliem. Iekārtas paredzēts uzstādīt esošajā ēkā, veicot dūmeju un saistīto inženiertīklu pārbūvi, kā arī jauna dūmeņa pamatu izbūvi un dūmeņa uzstādīšanu. Šobrīd dūmgāzu novadīšanai darbojas divas, atsevišķas līnijas. Pirms dūmgāzu novadīšanas dūmeņos tiek veikta to attīrīšana elektrostatiskajos filtros. Dūmgāzu temperatūra pēc elektrostatiskajiem filtriem ir ~130°C, kas nosaka maksimālo dūmgāzu kondensatora efektivitāti 11-13% robežās.
6. Projekta iesnieguma, t.sk. izmaksu un ieguvumu analīzes un tehniski ekonomiskā pamatojuma izstrāde jāpabeidz 1 (viena) mēneša laikā no izejas datu saņemšanas no pašvaldības SIA „Ventspils siltums”.

|  |  |
| --- | --- |
| Pielikumā: | 1. Eiropas Savienības fondu Uzraudzības komitejas 07.12.2016. lēmums Nr. L-2016/59.2 „Par projektu iesniegumu vērtēšanas kritēriju apstiprināšanu” uz 9 lp.
2. SIA „TEST” 2016. gada laikā Objektā veikto dūmgāzu testēšanas pārskati uz 19 lp.
3. Cenu aptaujas piedāvājuma forma uz 1 lp.
 |